চরিত্রটি সম্পর্কে বলুন? জ্যোতি বলেন, মায়া একজন কৃষক, একজন মা, একজন প্রেমিকা, একা যুদ্ধ চালিয়ে যাওয়া এক সংগ্রামী নারী। চরিত্রের এই বৈচিত্র্য বরাবরাই আমাকে টানে। তাই নির্দিষ্ট ছক ভাঙ্গার চেষ্টা আমার নিরন্তর। মায়া তেমনই এক এক্সপেরিমেন্টাল কাজ আমার জন্য। আমি চেষ্টা করেছি মায়া হয়ে ওঠার। এ ছবিটি পর্দায় যাওয়া পর্যন্ত দর্শকদের আমি পাশে চাই। কলকাতায় ‘রাজলক্ষী শ্রীকান্ত’ ছবিতে কাজ শেষ করে এসেছেন। তার কি খবর? জ্যোতিকা জ্যোতি বলেন, দেখুন অনেক দিন আমি ভালো কাজের অপেক্ষায় ছিলাম। গতানুগতিক কাজ করবো না বলে ছোট পর্দায় নাটকেও তেমন কাজ করিনি। সেই বিরতির পর আমি ‘রাজলক্ষী শ্রীকান্ত’ ছবিতে চুক্তিবদ্ধ হই। এটি একটি ঐতিহাসিক গল্পের ছবি।